《寿冢宰致仕三原王先生》
明代·湛若水

正色朝端三世望，长生箓里九还灵。尚书自昔千珠斗，西极而今应寿星。

洛社有图传大老，石渠随笔点残经。年颜汉使烦相问，或者前身是伏生。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。